title: Απόφαση (ΕΕ) 2016/954 του Συμβουλίου, της 9ης Ιουνίου 2016, για την έγκριση ενισχυμένης συνεργασίας στον τομέα της διεθνούς δικαιοδοσίας, του εφαρμοστέου δικαίου και της αναγνώρισης και εκτέλεσης αποφάσεων για τις περιουσιακές σχέσεις των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων

text:
               16.6.2016

               EL

               Επίσημη Εφημερίδα της Ευρωπαϊκής Ένωσης

               L 159/16

         ΑΠΌΦΑΣΗ (ΕΕ) 2016/954 ΤΟΥ ΣΥΜΒΟΥΛΊΟΥ
   της 9ης Ιουνίου 2016
   για την έγκριση ενισχυμένης συνεργασίας στον τομέα της διεθνούς δικαιοδοσίας, του εφαρμοστέου δικαίου και της αναγνώρισης και εκτέλεσης αποφάσεων για τις περιουσιακές σχέσεις των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 392 παράγραφος 1,
   Έχοντας υπόψη τις αιτήσεις που υποβλήθηκαν από το Βασίλειο του Βελγίου, τη Δημοκρατία της Βουλγαρίας, την Τσεχική Δημοκρατία, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, τη Δημοκρατία της Κροατίας, την Ιταλική Δημοκρατία, την Κυπριακή Δημοκρατία,, το Μεγάλο Δουκάτο του Λουξεμβούργου, τη Μάλτα, το Βασίλειο των Κάτω Χωρών, τη Δημοκρατία της Αυστρίας, την Πορτογαλική Δημοκρατία, τη Δημοκρατία της Σλοβενίας, τη Δημοκρατία της Φινλανδίας και το Βασίλειο της Σουηδίας,
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Η Ένωση έχει θέσει ως στόχο τη διατήρηση και την ανάπτυξη ενός χώρου ελευθερίας, ασφάλειας και δικαιοσύνης, εντός του οποίου εξασφαλίζεται η ελεύθερη κυκλοφορία των προσώπων. Για την προοδευτική καθιέρωση ενός τέτοιου χώρου, η Ένωση πρέπει να θεσπίσει μέτρα σχετικά με τη δικαστική συνεργασία σε αστικές υποθέσεις με διασυνοριακές επιπτώσεις.

               (2)

               Σύμφωνα με το άρθρο 81 της Συνθήκης για τη λειτουργία της Ευρωπαϊκής Ένωσης (ΣΛΕΕ), τα εν λόγω μέτρα πρέπει να περιλαμβάνουν την προώθηση της συμβατότητας των κανόνων που εφαρμόζονται στα κράτη μέλη όσον αφορά τη σύγκρουση νόμων, καθώς και μέτρα σχετικά με το οικογενειακό δίκαιο με διασυνοριακές επιπτώσεις.

               (3)

               Στις 16 Μαρτίου 2011 η Επιτροπή ενέκρινε πρόταση κανονισμού του Συμβουλίου για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των συζύγων και πρόταση κανονισμού του Συμβουλίου σχετικά με τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των καταχωρισμένων συντρόφων.

               (4)

               Κατά τη σύνοδό του της 3ης Δεκεμβρίου 2015, το Συμβούλιο κατέληξε στο συμπέρασμα ότι δεν είναι δυνατόν να επιτευχθεί συμφωνία μέσα σε εύλογο χρόνο από την Ένωση στο σύνολό της για την έκδοση των κανονισμών.

               (5)

               Υπό τις συνθήκες αυτές, η Μάλτα, η Κροατία και το Βέλγιο απηύθυναν διαδοχικά αιτήματα στην Επιτροπή με επιστολές στις 14 Δεκεμβρίου 2015, στις 15 Δεκεμβρίου 2015 και στις 17 Δεκεμβρίου 2015 αντιστοίχως, και η Γερμανία, η Ελλάδα, η Ισπανία, η Γαλλία η Ιταλία, το Λουξεμβούργο, η Πορτογαλία, η Σλοβενία και η Σουηδία, με επιστολές τους στις 18 Δεκεμβρίου 2015, δηλώνοντας ότι επιθυμούσαν να καθιερώσουν μεταξύ τους ενισχυμένη συνεργασία σχετικά με τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των συζύγων και την περιουσιακών σχέσεων των καταχωρισμένων συντρόφων και ότι η Επιτροπή θα πρέπει να υποβάλει πρόταση στο Συμβούλιο για τον σκοπό αυτό. Η Τσεχική Δημοκρατία, οι Κάτω Χώρες, η Βουλγαρία, η Αυστρία και η Φινλανδία απηύθυναν τα ίδια αιτήματα στην Επιτροπή με επιστολές τους στις 28 Ιανουαρίου 2016, στις 2 Φεβρουαρίου 2016, στις 9 Φεβρουαρίου 2016, στις 16 Φεβρουαρίου 2016 και στις 26 Φεβρουαρίου αντιστοίχως. Με επιστολή της 18ης Μαρτίου 2016 η Κύπρος εξέφρασε την επιθυμία της να συμμετάσχει στη δημιουργία της ενισχυμένης συνεργασίας. Επιθυμία την οποία η Κύπρος επανέλαβε κατά τις εργασίες του Συμβουλίου. Συνολικά, 18 κράτη μέλη υπέβαλαν αίτημα για ενισχυμένη συνεργασία.

               (6)

               Η ενισχυμένη συνεργασία αναμένεται να δημιουργήσει ένα σαφές και πλήρες νομικό πλαίσιο στον τομέα των περιουσιακών σχέσεων των διεθνών ζευγαριών, που θα καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, στα συμμετέχοντα κράτη μέλη, να εξασφαλίσει στους πολίτες τις δέουσες λύσεις όσον αφορά την ασφάλεια δικαίου, την προβλεψιμότητα και την ευελιξία και να διευκολύνει την κυκλοφορία των αποφάσεων και των δημόσιων εγγράφων μεταξύ των συμμετεχόντων κρατών μελών.

               (7)

               Σύμφωνα με τα αιτήματα των κρατών μελών για την καθιέρωση ενισχυμένης συνεργασίας, προτείνονται δύο πράξεις ουσιαστικού δικαίου για την εφαρμογή της ενισχυμένης συνεργασίας, μία σχετικά με τις περιουσιακές σχέσεις των συζύγων και μία άλλη σχετικά με τις περιουσιακές σχέσεις των καταχωρισμένων συντρόφων. Για να καλυφθεί ολόκληρο το πεδίο της ενισχυμένης συνεργασίας στον τομέα των περιουσιακών σχέσεων των διεθνών ζευγαριών και να εξασφαλιστεί η μη διακριτική μεταχείριση των πολιτών, οι δύο εκτελεστικές πράξεις ουσιαστικού δικαίου θα πρέπει να εκδοθούν ταυτοχρόνως.

               (8)

               Οι προϋποθέσεις που ορίζονται στο άρθρο 20 της Συνθήκης για την Ευρωπαϊκή Ένωση (ΣΕΕ) και στα άρθρα 326 έως 329 της ΣΛΕΕ πληρούνται.

               (9)

               Ο προκείμενος τομέας της ενισχυμένης συνεργασίας, δηλαδή η δικαιοδοσία, το εφαρμοστέο δίκαιο και η αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, καθορίζεται στο άρθρο 81 παράγραφος 2 στοιχεία α) και γ) και στο άρθρο 81 παράγραφος 3 της ΣΛΕΕ ως ένας από τους τομείς που καλύπτονται από τις Συνθήκες. Δεν πρόκειται για τομέα αποκλειστικής αρμοδιότητας της Ένωσης.

               (10)

               Η απαίτηση της ύστατης λύσης που προβλέπεται στο άρθρο 20 παράγραφος 2 της ΣΕΕ πληρούται, εφόσον το Συμβούλιο έκρινε, στις 3 Δεκεμβρίου 2015, ότι οι στόχοι του κανονισμού δεν μπορούν να επιτευχθούν μέσα σε εύλογο χρόνο από την Ένωση στο σύνολό της.

               (11)

               Η ενισχυμένη συνεργασία για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, αποσκοπεί στο να αναπτυχθεί δικαστική συνεργασία σε αστικές υποθέσεις που έχουν διασυνοριακές επιπτώσεις, βάσει της αρχής της αμοιβαίας αναγνώρισης των δικαστικών αποφάσεων, καθώς και στο να εξασφαλιστεί η συμβατότητα των κανόνων που εφαρμόζονται στα κράτη μέλη όσον αφορά τη σύγκρουση νόμων. Ως εκ τούτου, προάγει τους στόχους της Ένωσης, διαφυλάσσει τα συμφέροντά της και ενισχύει τη διαδικασία ολοκλήρωσής της, όπως απαιτείται από το άρθρο 20 παράγραφος 1 της ΣΕΕ.

               (12)

               Η ενισχυμένη συνεργασία για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, είναι σύμφωνη με τις Συνθήκες και το δίκαιο της Ένωσης και δεν θίγει την εσωτερική αγορά ούτε την οικονομική, κοινωνική και εδαφική συνοχή. Δεν συνιστά φραγμό ή διάκριση στις συναλλαγές μεταξύ των κρατών μελών ούτε προκαλεί στρεβλώσεις του ανταγωνισμού μεταξύ τους.

               (13)

               Ειδικότερα, η ενισχυμένη συνεργασία για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, είναι συμβατή με το δίκαιο της Ένωσης σχετικά με τη δικαστική συνεργασία σε αστικές υποθέσεις, στον βαθμό που η ενισχυμένη συνεργασία δεν θίγει το προϋπάρχον στον προκείμενο τομέα κεκτημένο.

               (14)

               Η ενισχυμένη συνεργασία για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, σέβεται τις αρμοδιότητες, τα δικαιώματα και τις υποχρεώσεις των κρατών μελών που δεν συμμετέχουν σ' αυτήν. Οι κοινοί κανόνες για τη δικαιοδοσία, τη σύγκρουση νόμων και την αναγνώριση και εκτέλεση αποφάσεων εντός των συμμετεχόντων κρατών μελών δεν θίγουν τους κανόνες των μη συμμετεχόντων κρατών μελών. Τα δικαστήρια των μη συμμετεχόντων κρατών μελών θα εξακολουθούν να εφαρμόζουν τους ισχύοντες εσωτερικούς τους κανόνες για τον καθορισμό της δικαιοδοσίας και του εφαρμοστέου δικαίου και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτουν τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων.

               (15)

               Η παρούσα απόφαση τηρεί τις αρχές που αναγνωρίζονται στον Χάρτη των Θεμελιωδών Δικαιωμάτων της Ευρωπαϊκής Ένωσης, και ιδίως τις αρχές των άρθρων 9 και 21.

               (16)

               Η ενισχυμένη συνεργασία για τη δικαιοδοσία, το εφαρμοστέο δίκαιο και την αναγνώριση και εκτέλεση αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, είναι ανοικτή ανά πάσα στιγμή σε όλα τα κράτη μέλη, σύμφωνα με το άρθρο 328 της ΣΛΕΕ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το Βασίλειο του Βελγίου, η Δημοκρατία της Βουλγαρίας, η Τσεχική Δημοκρατία, η Ομοσπονδιακή Δημοκρατία της Γερμανίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Δημοκρατία της Κροατίας, η Ιταλική Δημοκρατία, η Κυπριακή Δημοκρατία, το Μεγάλο Δουκάτο του Λουξεμβούργου, η Μάλτα, το Βασίλειο των Κάτω Χωρών, η Δημοκρατία της Αυστρίας, η Πορτογαλική Δημοκρατία, η Δημοκρατία της Σλοβενίας, η Δημοκρατία της Φινλανδίας και το Βασίλειο της Σουηδίας εξουσιοδοτούνται να καθιερώσουν ενισχυμένη συνεργασία μεταξύ τους στον τομέα της δικαιοδοσίας, του εφαρμοστέου δικαίου και της αναγνώρισης και εκτέλεσης αποφάσεων στον τομέα των περιουσιακών σχέσεων των διεθνών ζευγαριών, που καλύπτει τόσο τις περιουσιακές σχέσεις των συζύγων όσο και τις περιουσιακές σχέσεις των καταχωρισμένων συντρόφων, με εφαρμογή των σχετικών διατάξεων των Συνθηκών.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Λουξεμβούργο, 9 Ιουνίου 2016.

            Για το Συμβούλιο

            Ο Πρόεδρος

         G.A. VAN DER STEUR

      (1)  Έγκριση της 7ης Ιουνίου 2016 (δεν έχει ακόμη δημοσιευθεί στην Επίσημη Εφημερίδα).


title: Απόφαση (ΕΕ) 2017/1372 του Ευρωπαϊκού Κοινοβουλίου και του Συμβουλίου, της 14ης Ιουλίου 2017, σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση που υπέβαλε η Ισπανία — EGF/2017/001 ES/Castilla y León — εξόρυξη

text:
               25.7.2017

               EL

               Επίσημη Εφημερίδα της Ευρωπαϊκής Ένωσης

               L 193/2

         ΑΠΌΦΑΣΗ (ΕΕ) 2017/1372 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 14ης Ιουλίου 2017
   σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση που υπέβαλε η Ισπανία — EGF/2017/001 ES/Castilla y León — εξόρυξη
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006 (1), και ιδίως το άρθρο 15 παράγραφος 4,
   Έχοντας υπόψη τη διοργανική συμφωνία της 2ας Δεκεμβρίου 2013 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση (2), και ιδίως το σημείο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή διεξαγωγής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)

               Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατομμυρίων ευρώ (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου (3).

               (3)

               Στις 20 Ιανουαρίου 2017 η Ισπανία υπέβαλε αίτηση για την κινητοποίηση του ΕΤΠ, όσον αφορά τις απολύσεις στον οικονομικό τομέα που ταξινομείται σύμφωνα με τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα («NACE») αναθ. 2 στον κλάδο 5 (Εξόρυξη άνθρακα και λιγνίτη) στην περιφέρεια Castilla y León. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)

               Σύμφωνα με το άρθρο 6 παράγραφος 2 του κανονισμού (ΕΕ) αριθ. 1309/2013, η Ισπανία αποφάσισε να παράσχει εξατομικευμένες υπηρεσίες, συγχρηματοδοτούμενες από το ΕΤΠ, και σε 125 νέους που βρίσκονται εκτός απασχόλησης, εκπαίδευσης ή κατάρτισης (EAEK).

               (5)

               Σύμφωνα με το άρθρο 4 παράγραφος 2 του κανονισμού (ΕΕ) αριθ. 1309/2013, η αίτηση της Ισπανίας θεωρείται αποδεκτή, δεδομένου ότι οι απολύσεις έχουν σοβαρό αντίκτυπο στην απασχόληση και στην τοπική οικονομία.

               (6)

               Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ύψους 1 002 264 ευρώ σχετικά με την αίτηση που υπέβαλε η Ισπανία.

               (7)

               Για να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση θα πρέπει να εφαρμοστεί από την ημερομηνία της έκδοσής της,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 1 002 264 ευρώ σε πιστώσεις ανάληψης υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση τίθεται σε ισχύ την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από τις 14 Ιουλίου 2017.

      Βρυξέλλες, 14 Ιουλίου 2017.

            Για το Ευρωπαϊκό Κοινοβούλιο

            Ο Πρόεδρος

         A. TAJANI

            Για το Συμβούλιο

            Ο Πρόεδρος

         T. TÕNISTE

      (1)  ΕΕ L 347 της 20.12.2013, σ. 855.

      (2)  ΕΕ C 373 της 20.12.2013, σ. 1.

      (3)  Κανονισμός (EE, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).


Avis juridique important

|

31999D0867

1999/867/ΕΚ: Απόφαση του Συμβουλίου, της 21ης Δεκεμβρίου 1999, για την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και ορισμένων τρίτων κρατών (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν) για το εμπόριο κλωστοϋφαντουργικών προϊόντων

Επίσημη Εφημερίδα αριθ. L 343 της 31/12/1999 σ. 0001 - 0001

ΑΠΟΦΑΣΗ ΤΟΥ ΣΥΜΒΟΥΛΙΟΥτης 21ης Δεκεμβρίου 1999για την προσωρινή εφαρμογή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και ορισμένων τρίτων κρατών (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν) για το εμπόριο κλωστοϋφαντουργικών προϊόντων(1999/867/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνάρτηση με το άρθρο 300 παράγραφος 2 πρώτη πρόταση,την πρόταση της Επιτροπής,Εκτιμώντας τα ακόλουθα:(1) η Επιτροπή έχει διαπραγματευτεί εξ ονόματος της Κοινότητας συμφωνίες υπό μορφήν ανταλλαγής επιστολών για να επανεξετάσει και να επεκτείνει την υπάρχουσα διμερή συμφωνία και πρωτόκολλα για το εμπόριο κλωστοϋφαντουργικών προϊόντων με ορισμένα τρίτα κράτη (Αρμενία, Αζερμπαϊτζάν, Γεωργία, Καζακστάν, Μολδαβία, Τατζικιστάν, Τουρκμενιστάν και Ουζμπεκιστάν)·(2) οι συμφωνίες υπό μορφήν ανταλλαγής επιστολών πρέπει να εφαρμοσθούν σε προσωρινή βάση από την 1η Ιανουαρίου 2000, με την επιφύλαξη της αμοιβαίας προσωρινής εφαρμογής και από τα προαναφερθέντα κράτη,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι συμφωνίες υπό μορφήν ανταλλαγής επιστολών που αναφέρονται στο παράρτημα της παρούσας απόφασης εφαρμόζονται σε προσωρινή βάση από την 1η Ιανουαρίου 2000, εν αναμονή της επίσημης σύναψης, με την επιφύλαξη της αμοιβαίας προσωρινής εφαρμογής τους και από τις χώρες-εταίρους(1).Τα κείμενα των συμφωνιών επισυνάπτονται στην παρούσα απόφαση.Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα.Βρυξέλλες, 21 Δεκεμβρίου 1999.Για το ΣυμβούλιοΟ ΠρόεδροςT. HALONEN(1) Η ημερομηνία στην οποία τίθεται σε ισχύ η προσωρινή εφαρμογή δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C.


Avis juridique important

|

31985D0570

85/570/ΕΟΚ: Απόφαση του Συμβουλίου της 20ής Δεκεμβρίου 1985 σχετικά με τη σύναψη της συμφωνίας υπό μορφή εγκεκριμένων πρακτικών για την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών

Επίσημη Εφημερίδα αριθ. L 370 της 31/12/1985 σ. 0046 Ισπανική ειδική έκδοση: Κεφάλαιο 11 τόμος 25 σ. 0082  Πορτογαλική ειδική έκδοση : Κεφάλαιο 11 τόμος 25 σ. 0080

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Δεκεμβρίου 1985  σχετικά με τη σύναψη της συμφωνίας υπό μορφή εγκεκριμένων πρακτικών για την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών  (85/570/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την προσωρινή συμφωνία συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας,  την πρόταση της Επιτροπής,  Εκτιμώντας:  ότι η προαναφερθείσα συμφωνία λήγει στις 31 Δεκεμβρίου 1985· ότι κρίνεται σκόπιμο, υπό το φως της κτηθείσας πείρας, να παραταθεί για περίοδο ενός έτους·  ότι η Επιτροπή διεξήγαγε διαπραγματεύσεις με τη Δημοκρατία της Αυστρίας για το θέμα αυτό και ότι έχουν καταλήξει σε ικανοποιητική συμφωνία,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία, υπό μορφή εγκεκριμένων πρακτικών, για την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Αυστρίας σχετικά με τις αμοιβαίες συναλλαγές τυριών.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Κοινότητα.  Βρυξέλλες, 20 Δεκεμβρίου 1985.  Για το Συμβούλιο  Ο Πρόεδρος  R. KRIEPS


Απόφαση του Ευρωπαϊκού Κοινοβουλίου σχετικά με την αίτηση για άρση της ασυλίας του Daniel Marc Cohn-Bendit (2000/2109(ΙΜΜ))


title: Απόφαση της Εποπτεύουσας Αρχής της ΕΖΕΣ αριθ. 30/07/COL, της 19ης Φεβρουαρίου 2007 , σχετικά με το νορβηγικό εθνικό πρόγραμμα καταπολέμησης της τρομώδους νόσου και τις επιπρόσθετες εγγυήσεις όσον αφορά το ενδοκοινοτικό εμπόριο και τις εισαγωγές στη Νορβηγία

text:
               24.5.2007

               EL

               Επίσημη Εφημερίδα της Ευρωπαϊκής Ένωσης

               L 132/42

      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 30/07/COL
   της 19ης Φεβρουαρίου 2007
   σχετικά με το νορβηγικό εθνικό πρόγραμμα καταπολέμησης της τρομώδους νόσου και τις επιπρόσθετες εγγυήσεις όσον αφορά το ενδοκοινοτικό εμπόριο και τις εισαγωγές στη Νορβηγία
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   ΕΧΟΝΤΑΣ ΥΠΟΨΗ τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   ΕΧΟΝΤΑΣ ΥΠΟΨΗ τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και δικαστηρίου, και ιδίως το άρθρο 5 παράγραφος 2 στοιχείο δ) και το πρωτόκολλο 1,
   ΕΧΟΝΤΑΣ ΥΠΟΨΗ την πράξη που αναφέρεται στο παράρτημα I κεφάλαιο I σημείο 7.1.12 της συμφωνίας ΕΟΧ, δηλαδή τον κανονισμό (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (1), όπως τροποποιήθηκε και προσαρμόστηκε στη συμφωνία ΕΟΧ με το πρωτόκολλο 1,
   ΕΧΟΝΤΑΣ ΥΠΟΨΗ την πράξη που αναφέρεται στο παράρτημα I κεφάλαιο I σημείο 7.2.27 της συμφωνίας ΕΟΧ, δηλαδή τον κανονισμό (ΕΚ) αριθ. 546/2006 της Επιτροπής, της 31ης Μαρτίου 2006, για την εφαρμογή του κανονισμού (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου όσον αφορά τα εθνικά προγράμματα καταπολέμησης της τρομώδους νόσου, τις επιπρόσθετες εγγυήσεις και την παρέκκλιση από ορισμένες απαιτήσεις της απόφασης 2003/100/ΕΚ και για την κατάργηση του κανονισμού (ΕΚ) αριθ. 1874/2003 της Επιτροπής (2), όπως προσαρμόστηκε στη συμφωνία ΕΟΧ με το πρωτόκολλο 1,
   ΕΧΟΝΤΑΣ ΥΠΟΨΗ την απόφαση αριθ. 21/07/COL της Εποπτεύουσας Αρχής της ΕΖΕΣ, της 14ης Φεβρουαρίου 2007, βάσει της οποίας το αρμόδιο κράτος μέλος του Σώματος καλείται να εγκρίνει την απόφαση σχετικά με το νορβηγικό εθνικό πρόγραμμα καταπολέμησης της τρομώδους νόσου και τις επιπρόσθετες εγγυήσεις σχετικά με τις ενδοκοινοτικές συναλλαγές και τις εισαγωγές στη Νορβηγία, εάν το σχέδιο απόφασης είναι σύμφωνο με τη γνώμη της κτηνιατρικής επιτροπής της ΕΖΕΣ,
   ΕΚΤΙΜΩΝΤΑΣ ότι ο κανονισμός (ΕΚ) αριθ. 999/2001 προβλέπει την έγκριση των εθνικών προγραμμάτων των κρατών ΕΟΧ/ΕΖΕΣ για την καταπολέμηση της τρομώδους νόσου, εφόσον ικανοποιούν ορισμένα κριτήρια που ορίζονται στον εν λόγω κανονισμό·
   ΕΚΤΙΜΩΝΤΑΣ ότι ο κανονισμός (ΕΚ) αριθ. 546/2006 προβλέπει επιπρόσθετες εγγυήσεις όσον αφορά το ενδοκοινοτικό εμπόριο και επίσημους περιορισμούς μετακινήσεων σχετικά με τις εκμεταλλεύσεις αιγοπροβάτων που προορίζονται για τα κράτη ΕΟΧ/ΕΖΕΣ των οποίων τα εθνικά προγράμματα καταπολέμησης της τρομώδους νόσου έχουν εγκριθεί από την Εποπτεύουσα Αρχή της ΕΖΕΣ·
   ΕΚΤΙΜΩΝΤΑΣ ότι, με επιστολή της 14ης Φεβρουαρίου 2006, η Νορβηγία υπέβαλε ένα εθνικό πρόγραμμα καταπολέμησης της τρομώδους νόσου στην Εποπτεύουσα Αρχή της ΕΖΕΣ, ενώ στις 20 Νοεμβρίου 2006, έπειτα από συζητήσεις που διεξήχθησαν κατά τη συνεδρίαση-πακέτο στο Όσλο, υπεβλήθησαν στην Εποπτεύουσα Αρχή της ΕΖΕΣ ορισμένες τροποποιήσεις του προγράμματος αυτού, καθώς και λεπτομερείς πληροφορίες που διευκρινίζουν την έκτασή του·
   ΕΚΤΙΜΩΝΤΑΣ ότι η Εποπτεύουσα Αρχή της ΕΖΕΣ, σε στενή συνεργασία με την Ευρωπαϊκή Επιτροπή, εξέτασε το προτεινόμενο νορβηγικό εθνικό πρόγραμμα καταπολέμησης της τρομώδους νόσου και από την εν λόγω εξέταση προκύπτει ότι το νορβηγικό πρόγραμμα πληροί την απαίτηση έγκρισης·
   ΕΚΤΙΜΩΝΤΑΣ ότι κρίνεται, συνεπώς, σκόπιμο να εξασφαλισθεί η έγκριση του εθνικού προγράμματος καταπολέμησης της τρομώδους νόσου που υπέβαλε η Νορβηγία σύμφωνα με τον κανονισμό (ΕΚ) αριθ. 999/2001 και τον κανονισμό (ΕΚ) αριθ. 546/2006·
   ΕΚΤΙΜΩΝΤΑΣ ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κτηνιατρικής Επιτροπής της ΕΖΕΣ που επικουρεί την Εποπτεύουσα Αρχή της ΕΖΕΣ,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               1)

               Το νορβηγικό εθνικό πρόγραμμα καταπολέμησης της τρομώδους νόσου και οι επιπρόσθετες εγγυήσεις σχετικά με τις ενδοκοινοτικές συναλλαγές και τις εισαγωγές στη Νορβηγία, της 14ης Φεβρουαρίου 2006 και της 20ής Νοεμβρίου 2006, εγκρίνονται με την παρούσα απόφαση.

               2)

               Σύμφωνα με το άρθρο 109 παράγραφος 2 της συμφωνίας ΕΟΧ, η Εποπτεύουσα Αρχή της ΕΖΕΣ θα διαβιβάσει στην Ευρωπαϊκή Επιτροπή το νορβηγικό εθνικό πρόγραμμα καταπολέμησης της τρομώδους νόσου και τις επιπρόσθετες εγγυήσεις σχετικά με τις ενδοκοινοτικές συναλλαγές και τις εισαγωγές στη Νορβηγία, καθώς και τυχόν τροποποιήσεις τους.

               3)

               Η παρούσα απόφαση τίθεται σε ισχύ τη 19η Φεβρουαρίου 2007.

               4)

               Το αυθεντικό κείμενο της παρούσας απόφασης είναι στην αγγλική γλώσσα.

      Βρυξέλλες, 19 Φεβρουαρίου 2007.

            Για την Εποπτεύουσα Αρχή της ΕΖΕΣ

         Bjørn T. GRYDELAND

            Πρόεδρος

         Niels FENGER

            Διευθυντής

      (1)  ΕΕ L 147 της 31.5.2001, σ. 1.

      (2)  ΕΕ L 94 της 1.4.2006, σ. 28.


Avis juridique important

|

32000D0423

2000/423/ΕΚ: Απόφαση του Συμβουλίου, της 26ης Ιουνίου 2000, για διορισμό δύο τακτικών και ενός αναπληρωματικού μέλους από την Ιταλία στην Επιτροπή των Περιφερειών

Επίσημη Εφημερίδα αριθ. L 164 της 05/07/2000 σ. 0017 - 0017

Απόφαση του Συμβουλίουτης 26ης Ιουνίου 2000για διορισμό δύο τακτικών και ενός αναπληρωματικού μέλους από την Ιταλία στην Επιτροπή των Περιφερειών(2000/423/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την απόφαση του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,εκτιμώντας ότι μετά την παραίτηση των κ.κ. Enzο Bianco και Gian Franco Ciaurro έμειναν κενές οι αντίστοιχες θέσεις τακτικών μελών της Επιτροπής των Περιφερειών, και ότι μετά την παραίτηση του κ. Walter Vitali, έμεινε κενή η θέση αναπληρωματικού μέλους της ως άνω Επιτροπής, παραιτήσεις οι οποίες περιήλθαν εις γνώση του Συμβουλίου στις 19 Φεβρουαρίου και 16 Μαρτίου 2000.έχοντας υπόψη πρόταση της ιταλικής κυβέρνησης,ΑΠΟΦΑΣΙΖΕΙ:Άρθρο μόνο1. Οι κ.κ. Ρaolo Agostinacchio και Luigi Florio διορίζονται τακτικά μέλη της Επιτροπής των Περιφερειών, εις αντικατάσταση των κ.κ. Enzo Bianco και Gian Franco Ciaurro για το υπόλοιπο της θητείας των προκατόχων τους, δηλαδή μέχρι τις 25 Ιανουαρίου 2002.2. Ο κ. Antonangelo Casula διορίζεται αναπληρωματικό μέλος της Επιτροπής των Περιφερειών εις αντικατάσταση του κ. Walter Vitali για το υπόλοιπο της θητείας του προκατόχου του, δηλαδή μέχρι τις 25 Ιανουαρίου 2002.Λουξεμβούργο, 26 Ιουνίου 2000.Για το ΣυμβούλιοΟ ΠρόεδροςJ. Coelho(1) ΕΕ L 28 της 4.2.1998, σ. 19.


Avis juridique important

|

31987D0594

87/594/ΕΟΚ: Απόφαση του Συμβουλίου της 30ής Νοεμβρίου 1987 για την αποδοχή, εξ ονόματος της Κοινότητας, του παραρτήματος F.3 της διεθνούς σύμβασης για την απλούστευση και την εναρμόνιση των τελωνειακών καθεστώτων

Επίσημη Εφημερίδα αριθ. L 362 της 22/12/1987 σ. 0008 - 0021 Φινλανδική ειδική έκδοση: Κεφάλαιο 11 τόμος 13 σ. 0102  Σουηδική ειδική έκδοση: Κεφάλαιο 11 τόμος 13 σ. 0102

ΑΠΟΦΑΣΗ ΤΟΥ ΣΥΜΒΟΥΛΙΟΥ της 30ής Νοεμβρίου 1987 για την  αποδοχή, εξ ονόματος της Κοινότητας, του παραρτήματος F.3 της διεθνούς σύμβασης για την απλούστευση  και την εναρμόνιση των τελωνειακών καθεστώτων (87/594/ΕΟΚ)ΤΟ ΣΥΜΒΟΥΛΙΟ ΤΩΝ  ΕΥΡΩΠΑΟΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 28, 43, 113 και  235, την πρόταση της Επιτροπής, τη γνώμη του Ευρωπαϊκού Κοινοβουλίου(1), Εκτιμώντας: ότι, σύμφωνα με την απόφαση 75/199/ΕΟΚ$(1), η Κοινότητα συνήψε τη διεθνή σύμβαση για την  απλούστευση και την εναρμόνιση των τελωνειακών καθεστώτων; ότι η αποδοχή των παραρτημάτων της σύμβασης αυτής συμβάλλει αποτελεσματικά στην ανάπτυξη και στη  διευκόλυνση των διεθνών εμπορικών συναλλαγών; ότι το παράρτημα F.3, που αναφέρεται στις τελωνειακές διατυπώσεις που ισχύουν για τους ταξιδιώτες,  μπορεί να γίνει αποδεκτό από την Κοινότητα; ότι πρέπει όμως την αποδοχή αυτή να τη συνοδεύουν ορισμένες επιφυλάξεις, προκειμένου να ληφθούν  υπόψη οι ιδιαίτερες απαιτήσεις της τελωνειακής ένωσης και η σημερινή κατάσταση της εναρμόνισης στον  τομέα της τελωνειακής νομοθεσίας, ΑΠΟΦΑΣΙΖΕΙ:  Αρθρο 1 Το παράρτημα F.3 της διεθνούς σύμβασης για την απλούστευση και την εναρμόνιση των  τελωνειακών καθεστώτων, που αναφέρεται στις τελωνειακές διατυπώσεις που ισχύουν για τους  ταξιδιώτες, γίνεται αποδεκτό, εξ ονόματος της Κοινότητας, με μια γενικής φύσεως επιφύλαξη και με  επιφυλάξεις όσον αφορά τους κανόνες 21, 38 και 44 και τη συνιστώμενη παρακτική 45. Το κείμενο του παραρτήματος μαζί με τις επιφυλάξεις επισυνάπτεται στην παρούσα απόφαση.  Αρθρο 2 Ο Πρόεδρος του Συμβουλίου ορίζει το πρόσωπο που είναι αρμόδιο να γνωστοποιήσει στον  γενικό γραμματέα του συμβουλίου τελωνειακής συνεργασίας την αποδοχή από την Κοινότητα του  παραρτήματος που αναφέρεται στο άρθρο 1, κάτω από τις επιφυλάξεις που μνημονεύονται στο άρθρο  αυτό. Βρυξέλλες, 30 Νοεμβρίου 1987. Για το ΣυμβούλιοΟ ΠρόεδροςN. WILHJELM (1)ΕΕ αριθ. C 318 της 30. 11. 1987.  (2)ΕΕ αριθ. L 100 της 21. 4. 1975, σ. 1.   ΠΑΡΑΡΤΗΜΑ ΠΑΡΑΡΤΗΜΑ F.3 ΠΑΡΑΡΤΗΜΑ ΠΕΡΙ ΤΩΝ ΠΑΡΕΧΟΜΕΝΩΝ ΣΤΟΥΣ ΤΑΞΙΔΙΩΤΕΣ ΤΕΛΩΝΕΙΑΚΩΝ  ΔΙΕΥΚΟΛΥΝΣΕΩΝ ΕΙΣΑΓΩΓΗ Η αλματώδης ανάπτυξη των διεθνών ταξιδιών είχε σημαντικές επιπτώσεις στις δραστηριότητες των  τελωνειακών υπηρεσιών, αν ληφθεί υπόψη ότι οι ταξιδιώτες καθώς και τα εμπορεύματα που φέρουν μαζί  τους και τα μέσα μεταφοράς που χρησιμοποιούν υπόκεινται σε τελωνειακό έλεγχο κατά τις μετακινήσεις  τους. Για το συμφέρον τόσο των ταξιδιωτών όσο και των ενδιαφερομένων αρχών πρέπει να διευκολύνεται η  κυκλοφορία των ταξιδιωτών στα σημεία όπου ασκείται ο απαραίτητος τελωνειακός έλεγχος, αλλά αυτό δεν  θα πρέπει να αποβαίνει σε βάρος των λοιπών καθηκόντων που έχουν ανατεθεί στα τελωνεία, τα οποία  έχουν επιφορτισθεί κατά πρώτο λόγο με την προστασία των οικονομικών και δημοσιονομικών συμφερόντων  των χωρών, την παρεμπόδιση της εισαγωγής απαγορευμένων ειδών και την καταστολή των λοιπών  τελωνειακών παραβάσεων. Το παρόν παράρτημα ορίζει τις θεωρούμενες ως ελάχιστες διευκολύνσεις που πρέπει να παρέχονται στους  ταξιδιώτες και, από την απόψη αυτή, κρίνεται σκόπιμο να επιστηθεί η προσοχή στη σύσταση που  διατυπώνεται στο άρθρο 2 της σύμβασης. Το παράρτημα ορίζει τις τελωνειακές διευκολύνσεις που παρέχονται σ'^όλους τους ταξιδιώτες,  ανεξάρτητα από το αν πρόκειται περί εγκατεστημένων ή μη εγκατεστημένων σε μια χώρα, που αναχωρούν  από τη χώρα τους ή φθάνουν σ'^αυτή και ανεξάρτητα από τα μέσα μεταφοράς που χρησιμοποιούν και τα  είδη που οι ταξιδιώτες αυτοί μεταφέρουν μαζί τους, στις αποσκευές τους ή στο μέσο μεταφοράς. Το  παράρτημα ισχύει, και για τα ιδιωτικής χρήσεως μεταφορικά τους μέσα (αυτοκίνητα οχήματα, θαλάσσια  σκάφη, αεροσκάφη). Το παράρτημα αναφέρεται επίσης στους παραμεθόριους εργάτες, τα μέλη πληρωμάτων και τα λοιπά πρόσωπα  που περνούν συχνά τα σύνορα. Αυτές όμως οι κατηγορίες ταξιδιωτών είναι δυνατόν να αποκλείονται από  το ευεργέτημα ορισμένων διευκολύνσεων. Το παράρτημα όμως αυτό δεν ισχύει για τους ποικίλους ελέγχους που διενεργούνται πολλές φορές από το  τελωνείο για λογαριασμό άλλων αρχών, όπως οι έλεγχοι για τη μετανάστευση και οι φυτοϋγειονομικοί  έλεγχοι. Δεν καλύπτει, επίσης, την περίπτωση προσώπων τα οποία μεταφέρουν τον τόπο διαμονής τους  από μια χώρα σε άλλη. ΟΡΙΣΜΟΙ Για την εφαρμογή του παρόντος παραρτήματος νοούνται ως: α)«ταξιδιώτες»: 1.κάθε πρόσωπο που εισέρχεται προσωρινώς στο έδαφος χώρας στην οποία δεν έχει τη συνήθη του διαμονή  («μη εγκατεστημένος στη χώρα αυτή»), και 2.κάθε πρόσωπο που επιστρέφει στο έδαφος χώρας στην οποία έχει τη συνήθη του διαμονή, μετά από  προσωρινό ταξίδι του στο εξωτερικό («εγκατεστημένος στη χώρα που επιστρέφει σ'^αυτή»). Σημείωση Κάθε πρόσωπο που διαμένει κυρίως ή διαρκώς σε μια χώρα δύναται να θεωρείται ότι έχει σ'^αυτή τη  συνήθη του διαμονή. Ωστόσο, η έννοια της συνήθους διαμονής καθορίζεται από την εθνική νομοθεσία. β)«μεταφορικά μέσα ιδιωτικής χρήσεως»: τα οδικά οχήματα με κινητήρα (συμπεριλαμβανομένων και των  μοτοσικλετών) και τα ρυμουλκούμενα οχήματα, τα θαλάσσια σκάψη και τα αεροσκάφη, καθώς και τα  ανταλλακτικά τους, τα εξαρτήματά τους και ο συνήθης εξοπλισμός τους που εισάγεται ή εξάγεται από  τον ενδιαφερόμενο αποκλειστικά για προσωπική του χρήση, με εξαίρεση όλα τα μέσα μεταφοράς που  μεταφέρουν με αμοιβή πρόσωπα και τα μέσα μεταφοράς για την εξυπηρέτηση της βιομηχανίας ή του  εμπορίου, με αμοιβή ή χωρίς αμοιβή; γ)«προσωπικά είδη»: οποιαδήποτε είδη, καινούργια ή μεταχειρισμένα, τα οποία ο ταξιδιώτης συνήθως  έχει ανάγκη για προσωπική του χρήση κατά το ταξίδι του, λαμβανομένων υπόψη όλων των συνθηκών του  ταξιδίου αυτού, με εξαίρεση όλα τα εισαγόμενα ή εξαγόμενα εμπορεύματα για εμπορικούς σκοπούς; δ)«εισαγωγικοί δασμοί και φόροι»: οι τελωνειακοί δασμοί και όλα τα λοιπά δικαιώματα, φόροι, τέλη  και άλλες επιβαρύνσεις, που εισπράττονται κατά την εισαγωγή ή με την ευκαιρία της εισαγωγής  εμπορευμάτων, εξαιρέσει των τελών και των επιβαρύνσεων των οποίων το ύψος περιορίζεται στο κατά  προσέγγιση κόστος των παρεχομένων υπηρεσιών; ε)«εξαγωγικοί δασμοί και φόροι»: οι τελωνειακοί δασμοί και όλα τα λοιπά δικαιώματα, φόροι, τέλη και  άλλες επιβαρύνσεις, που εισπράττονται κατά την εξαγωγή ή με την ευκαιρία της εξαγωγής εμπορευμάτων,  εξαιρέσει των τελών και των επιβαρύνσεων των οποίων το ύψος περιορίζεται στο κατά προσέγγιση κόστος  των παρεχομένων υπηρεσιών; ζ)«προσωρινή εισαγωγή»: το τελωνειακό καθεστώς με βάση το οποίο επιτρέπεται η εισαγωγή στο  τελωνειακό έδαφος της Κοινότητας, χωρίς καταβολή των εισαγωγικών δασμών και φόρων, ορισμένων  εμπορευμάτων που εισάγονται για ένα καθορισμένο σκοπό και προορίζονται να επανεξαχθούν, μέσα σε  ορισμένη προθεσμία και χωρίς να υποστούν καμμιά μεταβολή, με εξαίρεση τη φυσιολογική απώλεια αξίας  των εμπορευμάτων λόγω χρήσεως; η)«εγγύηση»: ό,τι εξασφαλίζει, με τρόπο που να ικανο- ποιεί το τελωνείο, την εκπλήρωση υποχρεώσεως απέναντί του; θ)«τελωνειακός έλεγχος»: το σύνολο των μέτρων που λαμβάνονται με σκοπό την εξασφάλιση της τήρησης  των νόμων και κανονισμών με την εφαρμογή των οποίων είναι επιφορτισμένο το τελωνείο. ΑΡΧΕΣ 1.Κανόνας Οι τελωνειακές διευκολύνσεις που παρέχονται στους ταξιδιώτες διέπονται από τις διατάξεις του  παρόντος παραρτήματος. 2.Κανόνας Η εθνική νομοθεσία καθορίζει τις προϋποθέσεις καθώς και τις τελωνειακές διατυπώσεις που πρέπει να  τηρούνται κατά τον εκτελωνισμό εμπορευμάτων που φέρουν οι ταξιδιώτες και των μέσων μεταφοράς  ιδιωτικής χρήσεως που χρησιμοποιούν οι ταξιδιώτες. ΓΕΝΙΚΕΣ ΔΙΑΤΑΞΕΙΣ 3.Κανόνας Οι τελωνειακές αρχές ορίζουν τα τελωνεία στα οποία δύνανται να διεκπεραιώνονται οι σχετικές με τους  ταξιδιώτες τελωνειακές διατυπώσεις. Προσδιορίζουν την τοποθεσία, τις αρμοδιότητες και τις ώρες  λειτουργίας των τελωνείων αυτών λαμβάνοντας υπόψη ιδίως τη γεωγραφική θέση και τον όγκο της  κινήσεως ταξιδιωτών. Σημειώσεις 1.Τα τελωνεία αυτά δυνατό να βρίσκονται στα σύνορα ή στο εσωτερικό της χώρας (για παράδειγμα, σε  αερολιμένα ή σε μεγάλο σιδηροδρομικό σταθμό). 2.Σ'^ορισμένες περιπτώσεις, οι ταξιδιώτες έχουν τη δυνατότητα διεκπεραίωσης όλων των απαραίτητων  τελωνειακών διατυπώσεων μέσα σε διεθνείς αμαξοστοιχείες, σε πορθμεία, σε κρουαζιερόπλοια, κλπ. 3.ίΑλλος τρόπος που επιτρέπει επίσπευση του τελωνειακού ελέγχου των ταξιδιωτών συνίσταται στη λήψη  των απαραίτητων μέτρων ελέγχου στην χώρα αναχωρή- σεως, γεγονός που διευκολύνει μεταγενέστερα τον εκτελωνισμό. 4.Συνιστώμενη πρακτική Οι τελωνειακές αρχές, για λόγους που κρίνουν βάσιμους και κατόπιν προηγουμένης αιτήσεως του  ενδιαφερομένου, θα πρέπει, εφόσον η διοίκηση έχει σχετική ευχέρεια, να επιτρέπουν να  διεκπεραιώνονται οι σχετικές με τους ταξιδιώτες τελωνειακές διατυπώσεις σε άλλους χώρους από τα  τελωνεία που ορίζονται για το σκοπό αυτό, με επιβάρυνση, ως προς τα προκύπτοντα έξοδα, του  ενδιαφερομένου. 5.Κανόνας Τα κυριότερα τελωνεία στα οποία δύνανται να διεκπεραιώνονται οι σχετικές με τους ταξιδιώτες  τελωνειακές διατυπώσεις παραμένουν ανοικτά όλο το εικοσιτετράωρο χωρίς διακοπή, όταν αυτό  επιβάλλεται από τις ανάγκες της κινήσεως, ή, άλλως, σε ορισμένες ώρες που ανταποκρίνονται στις  συνήθεις ώρες διελεύσεως ταξιδιωτών. 6.Συνιστώμενη πρακτική Όταν τελωνεία βρίσκονται αντικριστά στο ίδιο μεθοριακό σημείο, οι τελωνειακές αρχές των  ενδιαφερομένων χωρών θα πρέπει να συντονίζουν την έκταση των αρμοδιοτήτων και τις ώρες εργασίας των  τελωνείων αυτών. Σημείωση Σ'^ορισμένες περιπτώσεις, τα αρμόδια όργανα ελέγχου συνεργάζονται στενά στα κοινά σύνορα, τα  τελωνεία δε των χωρών αυτών είναι εγκατεστημένα στο ίδιο μέρος, μερικές φορές ακόμη και στο ίδιο  κτίριο. 7.Κανόνας Οι τελωνειακές αρχές, με την επιφύλαξη του δικαιώματος να πραγματοποιούν πλήρη τελωνειακό έλεγχο  σ'^όλους τους ταξιδιώτες, ενεργούν συνήθως τον έλεγχο αυτό μόνον κατ'^επιλογή ή δειγματοληπτικά. 8.Κανόνας Η σωματική έρευνα ταξιδιωτών για τελωνειακούς σκοπούς διενεργείται μόνο σε εξαιρετικές περιπτώσεις  και όταν υπάρχουν βάσιμες υπόνοιες για λαθρεμπόριο ή άλλη παράβαση. 9.Κανόνας Οι ταξιδιώτες που ταξιδεύουν με αυτοκίνητο ή σιδηρόδρομο έχουν την ευχέρεια, τόσο κατά την άφιξη  όσο και κατά την αναχώρηση, να διεκπεραιώνουν όλες τις απαραίτητες τελωνειακές διατυπώσεις χωρίς να  υποχρεούνται, συστηματικά, να κατέρχονται από το μέσο μεταφοράς που χρησιμο- ποιούν. 10.Συνιστώμενη πρακτική Σε σημαντικούς διεθνείς αερολιμένες, θα πρέπει να χρησιμοποιείται για τον έλεγχο κατά την άφιξη των  ταξιδιωτών και των αποσκευών τους, το σύστημα διπλής ροής όπως περιγράφεται στην προσθήκη Ι του  παρόντος παραρτήματος. 11.Συνιστώμενη πρακτική Σε διεθνή λιμάνια, και όπου οι συνθήκες το επιτρέπουν, κυρίως σε λιμάνια που εξυπηρετούν πλοία  μεταφέροντα ταξιδιώτες σε μικρές θαλάσσιες διαδρομές (για παράδειγμα στα δρομολόγια πορθμείων), θα  πρέπει να χρησιμοποιείται για τον έλεγχο, κατά την άφιξη των ταξιδιωτών, των αποσκευών τους και των  ιδιωτικής χρήσεως οδικών οχημάτων τους, το σύστημα διπλής ροής όπως περιγράφεται στην προσθήκη ΙΙ  του παρόντος παραρτήματος. 12.Κανόνας Οι τελωνειακές διευκολύνσεις που προβλέπονται από το παρόν παράρτημα παρέχονται σ'^όλους τους  ταξιδιώτες ανεξάρτητα από την υπηκοότητά τους. 13.Συνιστώμενη πρακτική Ανεξάρτητα από το μέσο μεταφοράς που χρησιμοποιείται, δεν θα πρέπει να απαιτείται για τελωνειακούς  σκοπούς ή κατάθεση της καταστάσεως ταξιδιωτών ή των αποσκευών τους. Σημείωση Η διάταξη αυτή δεν εμποδίζει το τελωνείο να ζητά πληροφορίες περί του αριθμού των ταξιδιωτών που  αφικνούνται ή αναχωρούν με ένα συγκεκριμένο μέσο μεταφοράς. 14.Κανόνας Οι ταξιδιώτες έχουν την ευχέρεια να προβαίνουν σε προφορική δήλωση για τα εμπορεύματα που  συνοδεύουν. Εν τούτοις, το τελωνείο δύναται να απαιτεί γραπτή δήλωση για τα μεταφερόμενα από τους  επιβάτες εμπορεύματα, όταν αυτά αποτελούν αντικείμενο εισαγωγής ή εξαγωγής εμπορικού χαρακτήρα ή  όταν η αξία ή η ποσότητά τους υπερβαίνει τα από την νομοθεσία καθορισμένα όρια. Σημείωση Η γραπτή δήλωση που προβλέπεται στον παρόντα κανόνα δύναται να είναι η διασάφηση που συνήθως  απαιτείται για τη διάθεση στην κατανάλωση, εμπορευμάτων, ή άλλη απλοποιημένη διασάφηση  εμπορευμάτων. Το τελωνείο μπορεί να απαιτήσει, αντί για γραπτή δήλωση, την προσκόμιση εμπορικού  τιμολογίου ή άλλου εμπορικού παραστατικού. 15.Κανόνας Στις περιπτώσεις που αναφέρονται κατωτέρω, τα από τους ταξιδιώτες μεταφερόμενα εμπορεύματα  αποθηκεύονται ή φυλάσσονται με τους όρους που καθορίζονται από τις τελωνειακές αρχές, μέχρι τον  εκτελωνισμό τους και σύμφωνα με το κατά περίπτωση τελωνειακό καθεστώς, μέχρι την επανεξαγωγή ή  μέχρι να αποκτήσουν άλλον προορισμό σύμφωνα με την εθνική νομοθεσία: -μετά από αίτηση του ταξιδιώτη, -όταν τα εμπορεύματα δεν δύνανται αμέσως να εκτελωνισθούν, -όταν οι άλλες διατάξεις του παρόντος παραρτήματος δεν ισχύουν για τα εμπορεύματα αυτά. 16.Κανόνας Οι ασυνόδευτες αποσκευές (δηλαδή οι αποσκευές που φθάνουν στη χώρα ή αφήνουν τη χώρα πριν ή μετά  την άφιξη ή αναχώρηση του ταξιδιώτη), εκτελωνίζονται σύμφωνα με τη διαδικασία των συνοδευμένων  αποσκευών, ή σύμφωνα με άλλη απλοποιημένη τελωνειακή διαδικασία. Σημειώσεις 1.Η απαλλαγή από εισαγωγικούς δασμούς και φόρους που παρέχεται για τα εμπορεύματα, εκτός των  προσωπικών ειδών, που περιέχονται στις δσυνοδευόμενες απο-σκευές δεν ισχύει απαραιτήτως για τα εν  λόγω εμπορεύματα εφόσον βρίσκονται σε ασυνόδευτες αποσκευές. 2.ίΟταν η απαλλαγή από εισαγωγικούς δασμούς και φόρους ζητείται για εμπορεύματα που βρίσκονται σε  ασυνόδευτες αποσκευές, οι τελωνειακές αρχές δύνανται να απαιτούν αποδείξεις ότι το ενδιαφερόμενο  πρόσωπο που ζητά την ατέλεια έρχεται πράγματι από το εξωτερικό. 3.Οι διατάξεις που αναφέρονται στην προσθήκη ΙΙΙ του παρόντος παραρτήματος μπορούν να παρέχουν  χρήσιμα στοιχεία για την τελωνειακή μεταχείριση των απο-στελλομένων σιδηροδρομικώς αποσκευών. 17.Κανόνας Εκτός από τον ταξιδιώτη θα πρέπει να μπορεί να πραγματοποιεί τον εκτελωνισμό ασυνόδευτων αποσκευών  του ταξιδιώτη αυτού και άλλο πρόσωπο. 18.Συνιστώμενη πρακτική Θα πρέπει να εφαρμόζεται ένα κατ'^αποκοπή σύστημα δασμολόγησης για τα εμπορεύματα που δηλώνονται  για να διατεθούν στην κατανάλωση με βάση τις υπέρ των ταξιδιωτών διευκολύνσεις, υπό τον όρο ότι δεν  πρόκειται για εισαγωγή εμπορικής φύσεως και η συνολική αξία ή ποσότητα των εμπορευμάτων δεν  υπερβαίνει τα όρι απου καθορίζονται από την εθνική νομοθεσία. Το σύστημα της κατ' αποκοπή δασμολογήσεως: -θα πρέπει να καθορίζει ποσοστά που να καλύπτουν όλες τις κατηγορίες εισαγωγικών δασμών και φόρων; -δεν θα πρέπει να στερεί τα εμπορεύματα από το ευεργέτημα της ατελούς εισαγωγής το οποίο θα  μπορούσε να εφαρμοσθεί γι'^αυτά με βάση άλλες διατάξεις; -θα πρέπει να προβλέπει δυνατότητα κανονικής δασμολογήσεως των εμπορευμάτων, αν το ζητήσει ο  ταξιδιώτης, σύμφωνα με τα ποσοστά των εισαγωγικών δασμών και φόρων που εφαρμόζονται συνήθως, με  ευχέρεια όμως των τελωνειακών αρχών, στην περίπτωση αυτή, να απαιτούν όπως όλα τα υποκείμενα σε  εισαγωγικούς δασμούς και φόρους εμπορεύματα δασμολογούνται με τον τρόπο αυτό; -δεν θα πρέπει να αποκλείει την από μέρους των τελωνειακών αρχών δυνατότητα καθορισμού ειδικών  ποσοστών για τα βαρυτελή εμπορεύματα, ή, ακόμη, αποκλεισμού ορισμένων εμπορευμάτων από το σύστημα  αυτό. Σημείωση Κατά γενικό κανόνα, θεωρείται ότι η εισαγωγή εμπορευμάτων δεν είναι εμπορικής φύσεως όταν είναι  περιστασιακή και αναφέρεται σε εμπορεύματα που προορίζονται για προσωπική χρήση ή ανάλωση, από τον  ταξιδιώτη ή από την οικογένειά του, ή για να προσφερθούν ως δώρα μέσα στη χώρα, και των οποίων το  είδος και η ποσότητα δεν δημιουργούν υπόνοιες ότι εισάγονται για εμπορικούς σκοπούς. ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΚΑΤΑ ΤΗΝ ΑΦΙΞΗ Α.Μη εγκατεστημένοι σε μια χώρα 19.Κανόνας Τα προσωπικά είδη των μη εγκατεστημένων παραδίδονται με το καθεστώς της προσωρινής εισαγωγής. Με  εξαίρεση τα είδη που φορολογούνται με υψηλούς εισαγωγικούς δασμούς και φόρους, τα προσωπικά αυτά  είδη παραδίδονται με το καθεστώς αυτό, χωρίς την κατάθεση παραστατικού και χωρίς παροχή εγγύησης. 20.Κανόνας Εκτός των ενδυμάτων, των ειδών ατομικής περιποίησης και των λοιπών ειδών που έχουν πρόδηλα  προσωπικό χαρακτήρα, θεωρούνται κυρίως ως προσωπικά είδη τα ακόλουθα: -προσωπικά κοσμήματα, -φωτογραφικές μηχανές και κινηματογραφικές μηχανές λήψεως, με ανάλογες ποσότητες φίλμ και  εξαρτημάτων, -φορητές μηχανές προβολής διαφανειών ή ταινιών και τα εξαρτήματά τους, με ανάλογες ποσότητες  διαφανειών ή φίλμ, -διόπτρες, -φορητά μουσικά όργανα, -φορητοί φωνογράφοι με δίσκους, -φορητές συσκευές εγγραφής και αναπαραγωγής του ήχου, διά της χρήσεως μαγνητοταινιών,  συμπεριλαμβανομένων των μηχανών υπαγορεύσεως, -φορητά ραδιόφωνα, -φορητές τηλεοράσεις, -φορητές γραφομηχανές, -φορητές υπολογιστικές μηχανές, -αμαξίδια παιδιών, -κυλιόμενες αναπηρικες πολυθρόνες, -όργανα και εξοπλισμός αθλήσεως, όπως σκηνές και άλλα υλικά κατασκηνώσεως, είδη αλιείας,  ορειβατικός εξοπλισμός, κυνηγετικά όπλα με φυσίγγια, ποδήλατα, κανώ ή καγιάκ μήκους μικρότερου, των  5,5 μέτρων, χιονοπέδιλα, ρακέτες τένις. 21.Κανόνας Εκτός από τα αναλώσιμα προϊόντα για τα οποία καθορίζονται τα ανώτατα όρια των ποσοτήτων που  εμπίπτουν στην ατέλεια από εισαγωγικούς δασμούς και φόρους, ο μη εγκατεστημένος σε μια χώρα  δικαιούται να εισάγει απαλλαγμένα από εισαγωγικούς δασμούς και φόρους εμπορεύματα που δεν έχουν  εμπορικό χαρακτήρα και των οποίων η συνολική αξία δεν υπερβαίνει τα 75 ΕΤΔ. Το ποσό αυτό δύναται να  μειώνεται προκειμένου περί προσώπων ηλικίας κάτω των 15 χρόνων ή περί προσώπων που διασχίζουν συχνά  τα σύνορα. Σημειώσεις 1.Η παροχή των διευκολύνσεων που προβλέπονται στον παρόντα κανόνα μπορεί να τελεί υπό τον όρο ότι  τα εμπορεύματα θα πρέπει να προορίζονται για προσωπική χρήση ή ανάλωση, από τον ταξιδιώτη ή από την  οικογένειά του, ή ότι πρόκειται να προσφερθούν ως δώρα μέσα στη χώρα και ότι βρίσκονται στις  συνοδευόμενες αποσκευές του ή στις χειραποσκευές του, ή ότι τα φέρει μαζί του ο ταξιδιώτης. 2.Οι μη εγκατεστημένοι που απλώς διέρχονται από τη χώρα δύνανται να απολαμβάνουν μεγαλυτέρων  διευκολύνσεων. 22.Κανόνας Όσον αφορά τα προϊόντα καπνού, τα κρασιά, τα οινοπνευματώδη ποτά και τα αρώματα, οι μη  εγκατεστημένοι σε μια χώρα δύνανται να εισάγουν απαλλαγμένα από εισαγωγικούς δασμούς και φόρους: α)200 τσιγάρα ή 50 πούρα ή 250 γραμμάρια καπνού ή ένα σύνολο από τέτοια είδη βάρους μέχρι 250  γραμμαρίων; β)δύο λίτρα κρασιά και ένα λίτρο οινοπνευματώδη ποτά; γ)ένα τέταρτο του λίτρου κολώνιες και 50 γραμμάρια αρώματα. Οι διευκολύνσεις που προβλέπονται αναφορικά με τα προϊόντα καπνού και τα οινοπνευματώδη ποτά δυνατό  σε κάθε περίπτωση να περιορίζονται μόνο σε πρόσωπα που έχουν συμπληρώσει μια ορισμένη ηλικία και,  ακόμη, να μην παρέχονται ή να παρέχονται μόνον για μειωμένες ποσότητες στα πρόσωπα που διασχίζουν  συχνά τα σύνορα (επί παραδείγματι, πρόσωπα που διαμένουν κοντά στα σύνορα, παραμεθόριοι εργάτες,  επαγγελματίες οδηγοί και μέλη πληρωμάτων διεθνών μεταφορών). Σημείωση Η παροχή των διευκολύνσεων που προβλέπονται στον παρόντα κανόνα μπορεί να τελεί υπό τον όρο ότι τα  εμπορεύματα θα πρέπει να προορίζονται για προσωπική χρήση ή ανάλωση, από τον ταξιδιώτη ή από την  οικογένειά του, ή ότι πρόκειται να προσφερθούν ως δώρα μέσα στη χώρα και ότι αυτά βρίσκονται στις  συνοδευόμενες αποσκευές του ή στις χειραποσκευές του, ή, ότι ο ταξιδιώτης τα φέρει μαζί του. 23.Κανόνας Όταν είναι απαραίτητη η κατάθεση διασαφήσεως προσωρινής εισαγωγής για τα προσωπικά είδη κατοίκων,  το ποσό της παρεχομένης ενδεχομένως εγγυήσεως δεν θα πρέπει να υπερβαίνει το ποσό των απαιτητών  εισαγωγικών δασμών και φόρων. 24.Συνιστώμενη πρακτική Όταν είναι απαραίτητη η κατάθεση διασαφήσεως προσωρινής εισαγωγής για τα προσωπικά είδη με  εγκατεστημένων σε μια χώρα, τα συμβαλλόμενα μέρη της τελωνειακής συμβάσεως περί των δελτίων ΑΤΑ  κατά την προσωρινή εισαγωγή εμπορευμάτων, που συνάφθηκε στις Βρυξέλλες στις 6 Δεκεμβρίου 1961, θα  πρέπει να δέχονται τα δελτία ΑΤΑ στη θέση των εθνικών τελωνειακών παραστατικών και ως εγγύηση για  την καταβολή των εισαγωγικών δασμών και φόρων. 25.Κανόνας Όταν είναι απαραίτητη η κατάθεση διασαφήσεως προσωρινής εισαγωγής για τα προσωπικά είδη μη  εγκατεστημένων, η προθεσμία προσωρινής εισαγωγής καθορίζεται με γνώμονα τη διάρκεια παραμονής του  ταξιδιώτη στη χώρα, χωρίς δυνατότητα υπερβάσεως των καθοριζομένων, ενδεχομένως, από την εθνική  νομοθεσία, ορίων. 26.Κανόνας Οι τελωνειακές αρχές για λόγους που κρίνουν βάσιμους και κατόπιν αιτήσεως του ταξιδιώτη,  παρατείνουν την αρχικά καθορισμένη προθεσμία προσωρινής εισαγωγής. 27.Κανόνας Τα εμπορεύματα που έχουν υπαχθεί στο καθεστώς της προσωρινής εισαγωγής θα πρέπει να είναι δυνατόν  να επανεξάγονται και από τελωνείο διαφορετικό από το τελωνείο της εισαγωγής τους. 28.Κανόνας Οι μη εγκατεστημένοι σε μια χώρα απολαμβάνουν του ευεργετήματος της προσωρινής εισαγωγής για τα  μεταφορικά τους μέσα ιδιωτικής χρήσεως. Σημείωση Η προσωρινή εισαγωγή δύναται ομοίως να παρέχεται για τα ζώα και για τα χωρίς κινητήρα οχήματα τα  οποία χρησιμοποιούνται από τους μη εγκατεστημένους ως μέσα μεταφοράς. 29.Κανόνας Τα καύσιμα που βρίσκονται στη δεξαμενή καυσίμων με την οποία συνήθως είναι εξοπλισμένο το μέσο  μεταφοράς, απαλλάσσονται από εισαγωγικούς δασμούς και φόρους. 30.Κανόνας Οι διευκολύνσεις που προβλέπονται σχετικά με τα μεταφορικά μέσα ιδιωτικής χρήσεως ισχύουν τόσο για  τα μεταφορικά μέσα που ανήκουν στους ίδιους τους μη εγκατεστημένους, όσον και για αυτά που έχουν  νοικιασθεί ή έχουν δανεισθεί από αυτούς, και ανεξαρτήτως του αν αυτά φθάνουν ταυτόχρονα με τον  ταξιδιώτη ή εισάγονται πριν ή μετά την άφιξή του. 31.Συνιστώμενη πρακτική Οι τελωνειακές αρχές δεν θα πρέπει να απαιτούν ούτε τελωνειακό παραστατικό ούτε παροχή εγγυήσεως  για την προσωρινή εισαγωγή των μεταφορικών μέσων ιδιωτικής χρήσεως των μη εγκατεστημένων. 32.Συνιστώμενη πρακτική Όταν απαιτούνται τελωνειακά παραστατικά η παροχή εγγυήσεως για την προσωρινή εισαγωγή των  μεταφορικών μέσων ιδιωτικής χρήσεως των μη εγκατεστημένων, οι τελωνειακές αρχές θα πρέπει να  αποδέχονται τα τυποποιημένα έγγραφα παροχής εγγυήσεως και τα διεθνή παραστατικά, όπως αυτά  προβλέπονται, για παράδειγμα, στην τελωνειακή σύμβαση περί των δελτίων ΑΤΑ κατά την προσωρινή  εισαγωγή εμπορευμάτων, η οποία συνήφθη στις Βρυξέλλες στις 6 Δεκεμβρίου 1961, στην τελωνειακή  σύμβαση της Νέας Υόρκης περί προσωρινής εισαγωγής οδικών οχημάτων ιδιωτικής χρήσεως (4 Ιουνίου  1954) και στην τελωνειακή σύμβαση περί προσωρινής εισαγωγής ιδιωτικής χρήσεως σκαφών αναψυχής και  αεροσκαφών (18 Μαΐου 1956). 33.Κανόνας Η προθεσμία προσωρινής εισαγωγής που γενικά ισχύει για τα μεταφορικά μέσα ιδιωτικής χρήσεως μη  εγκατεστημένων δεν θα πρέπει να είναι κατώτερη των έξι μηνών. 34.Κανόνας Οι τελωνειακές αρχές για λόγους που κρίνουν βάσιμους και κατόπιν αιτήσεως του ενδιαφερομένου  προσώπου, παρατείνουν την αρχικά καθορισμένη προθεσμία προσωρινής εισαγωγής. 35.Κανόνας Τα απαραίτητα ανταλλακτικά επισκευής μεταφορικών μέσων ιδιωτικής χρήσεως που βρίσκονται προσωρινά  στη χώρα απολαμβάνουν του ευεργετήματος της προσωρινής εισαγωγής. 36.Συνιστώμενη πρακτική Οι τελωνειακές αρχές δεν θα πρέπει να απαιτούν από τους μη εγκατεστημένους την επανεξαγωγή  μεταφορικών τους μέσων ιδιωτικής χρήσεως ή προσωπικών τους ειδών τα οποία έχουν υποστεί σοβαρές  ζημίες ή έχουν καταστραφεί λόγω δυστυχήματος ή ανωτέρας βίας, εφ'^όσον βέβαια πληρούνται ορισμένοι  όροι που καθορίζονται από την εθνική νομοθεσία. Β.Εγκατεστημένοι σε μια χώρα που επιστρέφουν σ'^αυτήν 37.Κανόνας Εγκατεστημένοι επιστρέφοντες στη χώρα τους δικαιούνται να επανεισάγουν με απαλλαγή από εισαγωγικούς  δασμούς και φόρους όλα τα είδη τα οποία προηγουμένως είχαν εξαγάγει κατά την αναχώρησή τους από τη  χώρα και τα οποία βρίσκονταν σ'ελεύθερη κυκλοφορία στην εν λόγω χώρα. 38.Κανόνας Εκτός από τα αναλώσιμα προϊόντα για τα οποία καθορίζονται ανώτατα όρια ποσοτήτων που δύνανται να  τύχουν απαλλαγής από εισαγωγικούς δασμούς και φόρους, εγκατεστημένοι επιστρέφοντες στη χώρα τους  δικαιούνται να εισάγουν με απαλλαγή από εισαγωγικούς δασμούς και φόρους εμπορεύματα που δεν έχουν  εμπορικό χαρακτήρα και των οποίων η συνολική αξία δεν υπερβαίνει τα 75 ΕΤΔ. Το ποσό αυτό δυνατόν  πάντως να μειώνεται προκειμένου περί προσώπων ηλικίας κάτω των 15 χρόνων ή περί προσώπων που  διασχίζουν συχνά τα σύνορα. Σημείωση Η παροχή των διευκολύνσεων που προβλέπονται στον παρόντα κανόνα μπορεί να τελεί υπό τον όρο ότι τα  εμπορεύματα θα πρέπει να προορίζονται για προσωπική χρήση ή ανάλωση, από τον ταξιδιώτη ή από την  οικογένειά του, ή ότι πρόκειται να προσφερθούν ως δώρα μέσα στη χώρα και ότι αυτά βρίσκονται στις  συνοδευόμενες αποσκευές του ή στις χειραποσκευές του, ή ότι ο ταξιδιώτης τα φέρει μαζί του. 39.Κανόνας Όσον αφορά τα προϊόντα καπνού, τα κρασιά, τα ονοπνευματώδη ποτά και τα αρώματα, οι εγκατεστημένοι  που επιστρέφουν στη χώρα τους δύνανται να εισάγουν με απαλλαγή από εισαγωγικούς δασμούς και  φόρους: α)200 τσιγάρα ή 50 πούρα ή 250 γραμμάρια καπνού ή ένα σύνολο από τέτοια είδη βάρους μέχρι 250  γραμμαρίων; β)δύο λίτρα κρασιά και ένα λίτρο οινοπνευματώδη ποτά; γ)ένα τέταρτο του λίτρου κολώνιες και 50 γραμμάρια αρώματα. Οι διευκολύνσεις που προβλέπονται αναφορικά με τα προϊόντα καπνού και τα οινοπνευματώδη ποτά είναι  δυνατόν πάντως να περιορίζονται μόνον στα πρόσωπα που έχουν συμπληρώσει μια ορισμένη ηλικία, ή/και  να μην παρέχονται ή να παρέχονται μόνον για μειωμένες ποσότητες, όσον αφορά τα πρόσωπα που  διασχίζουν συχνά τα σύνορα (επί παραδείγματι, πρόσωπα που διαμένουν κοντά στα σύνορα, παραμεθόριοι  εργάτες, επαγγελματίες οδηγοί και μέλη πληρωμάτων διεθνών μεταφορών). Σημείωση Η παροχή των διευκολύνσεων που προβλέπονται στον παρόντα κανόνα μπορεί να τελεί υπό τον όρο ότι τα  εμπορεύματα θα πρέπει να προορίζονται για προσωπική χρήση ή ανάλωση, από τον ταξιδιώτη ή από την  οικογένειά του, ή ότι πρόκειται να προσφερθούν ως δώρα μέσα στη χώρα και ότι αυτά βρίσκονται στις  συνοδευόμενες αποσκευές του ή στις χειραποσκευές του, ή ότι ο ταξιδιώτης τα φέρει μαζί του. ΔΙΑΤΑΞΕΙΣ ΠΟΥ ΕΦΑΡΜΟΖΟΝΤΑΙ ΚΑΤΑ ΤΗΝ ΑΝΑΧΩΡΗΣΗ 40.Κανόνας Οι τελωνειακές διατυπώσεις που ισχύουν για τους ταξιδιώτες που εξέρχονται από τη χώρα είναι όσο το  δυνατόν απλουστευμένες και, ακόμη, ενδεχομένως εντελώς καταργημένες. Σημείωση Δυνατόν να είναι απαραίτητη η διεκπεραίωση τελωνειακών διατυπώσεων, ιδίως για την επίτευξη  απαλλαγής ή επιστροφής εσωτερικών δασμών και φόρων. 41.Κανόνας Επιτρέπεται στους ταξιδιώτες να εξάγουν εμπορεύματα για εμπορικούς σκοπούς, υπό τον όρο της  διεκπεραιώσεως των απαραιτήτων διατυπώσεων και της πληρωμής των ενδεχομένως απαιτητών εξαγωγικών  δασμών και φόρων. 42.Κανόνας Κατόπιν αιτήσεως εγκατεστημένου σε μια χώρα ο οποίος αναχωρεί, οι τελωνειακές αρχές προβαίνουν σε  προσδιορισμό της ταυτότητας ορισμένων εμπορευμάτων, εφόσον η διατύπωση αυτή πρόκειται να  διευκολύνει την ατελή επανεισαγωγή των εμπορευμάτων αυτών. Σημείωση Τα μέτρα που λαμβάνονται συνήθως στην προκειμένη περίπτωση συνίστανται στην καταγραφή στοιχείων που  επιτρέπουν τον προσδιορισμό της ταυτότητας των ειδών, όπως η περιγραφή ή το σήμα τους, οι αριθμοί ή  άλλες μόνιμες ενδείξεις που φέρνουν τα εν λόγω είδη, ή στην εναπόθεση σημάτων αναγνωρίσεως ή  τελωνειακής μολυβδο σφραγίσεως. 43.Κανόνας Όσον αφορά τα προσωπικά είδη και τα μέσα μεταφοράς ιδιωτικής χρήσεως τα οποία ανήκουν σε  εγκατεστημένους που αφήνουν τη χώρα, το καθεστώς της προσωρινης εξαγωγής με την έκδοση τελωνειακών  παραστατικών επιβάλλεται μόνον σε εξαιρετικές περιπτώσεις. 44.Κανόνας Κάθε εγγύηση που είχε παρασχεθεί από μη εγκατεστημένους σε μια χώρα για είδη που εισήχθησαν  προσωρινά, αποδεσμεύεται κατά την επανεξαγωγή, ανεξαρτήτως του τελωνείου όπου έγινε η επανεξαγωγή. 45.Συνιστώμενη πρακτική Αν η παρασχεθείσα εγγύηση συνισταται σε χρηματική παρακαταθήκη, η απόδοσή της θα πρέπει να είναι  δυνατόν να πραγματοποιείται από το τελωνείο επανεξαγωγής, έστω και αν το τελωνείο αυτό διαφέρει από  εκείνο της εισόδου. ΔΙΕΡΧΟΜΕΝΟΙ ΤΑΞΙΔΙΩΤΕΣ 46.Κανόνας Οι διερχόμενοι ταξιδιώτες που δεν εξέρχονται από την προβλεπόμενη ζώνη transit δεν υπόκεινται σε  κανένα τελωνειακό έλεγχο. Σημείωση Η διάταξη αυτή δεν απαγορεύει στο τελωνείο να ασκεί γενικά επιτήρηση στους χώρους transit και να  παίρνει τα απαραίτητα μέτρα όταν υπάρχουν υπόνοιες για διάπραξη τελωνειακών παραβάσεων. ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΤΕΛΩΝΕΙΑΚΕΣ ΔΙΕΥΚΟΛΥΝΣΕΙΣ ΠΟΥ ΠΑΡΕΧΟΝΤΑΙ ΣΤΟΥΣ ΤΑΞΙΔΙΩΤΕΣ 47.Κανόνας Οι τελωνειακές αρχές φροντίζουν ώστε κάθε ενδιαφερόμενο πρόσωπο να μπορεί χωρίς δυσκολία, να  λαμβάνει οποιεσδήποτε χρήσιμες πληροφορίες για τις τελωνειακές διευκολύνσεις που παρέχονται στους  ταξιδιώτες. 48.Κανόνας Οι πληροφορίες που αναφέρονται στις απαλλαγές από δασμούς και φόρους που παρέχονται στους  ταξιδιώτες και στις τελωνειακές διατυπώσεις που πρέπει να διεκπεραιώνονται, δίνονται κατόπιν  αιτήσεως στους ταξιδιώτες πριν από την αναχώρησή τους από τη χώρα τους ή, στο μέτρο του δυνατού,  κατά τη διάρκεια του ταξιδιού τους. Σημειώσεις 1.Οι πληροφορίες αυτές δυνατόν να ανακοινώνονται στους ταξιδιώτες μέσα στα πλοία, στα αεροπλάνα ή στις διεθνείς αμαξοστοιχίες. 2.Οι πληροφορίες αυτές είναι δυνατόν ομοίως, να ανακοινώνονται στους ταξιδιώτες με πληροφοριακά  φυλλάδια και να τοιχοκολλούνται στα σημεία αφίξεως και αναχωρήσεως. 49.Συνιστώμενη πρακτική Οι πληροφορίες που αναφέρονται στις τελωνειακές διευκολύνσεις που παρέχονται στους ταξιδιώτες θα  πρέπει να είναι τυπωμένες στην επίσημη γλώσσα της χώρας και σε μια οποιαδήποτε άλλη γλώσσα που  κρίνεται χρήσιμο.  ΠΡΟΣΘΗΚΗ Ι Διατάξεις περί του συστήματος διπλής ροής για τον έλεγχο των ταξιδιωτών και των  αποσκευών τους που φθάνουν αεροπορικώς Το σύστημα διπλής ροής, ή σύστημα κόκκινο/πράσινο, είναι  απλοποιημένος τελωνειακός έλεγχος που επιτρέπει στις τελωνειακές αρχές να βελτιώνουν τη ροή των  επιβατών στους διεθνείς αερολιμένες και να αντιμετωπίζουν, με ικανοποιητικούς όρους, τον αυξανόμενο  αριθμό των ταξιδιωτών χωρίς μείωση της αποτελεσματικότητας του ελέγχου και χωρίς αύξηση του  προσωπικού. Το σύστημα αυτό δεν είναι οπωσδήποτε ασυμβίβαστο με την εφαρμογή άλλων ελέγχων, ιδίως  του ελέγχου συναλλάγματος, τουλάχιστον εφ'^όσον οι περιστάσεις δεν απαιτούν πλήρη έλεγχο των  ταξιδιωτών και των αποσκευών τους. Το σύστημα διπλής ροής παρουσιάζει τ'^ακόλουθα χαρακτηριστικά: 1.Το σύστημα επιτρέπει στους ταξιδιώτες να επιλέγουν μεταξύ δύο τύπων ροής: α)ο ένας (πράσινη ροή) αφορά τους ταξιδιώτες που δεν έχουν εμπορεύματα ή που έχουν μόνον  εμπορεύματα που απαλλάσσονται από δασμούς και φόρους και δεν αποτελούν αντικείμενο απαγορεύσεων ή  περιορισμών κατά την εισαγωγή; β)ο άλλος (κόκκινη ροή) αφορά τους επιβάτες που δεν εμπίπτουν στην ανωτέρω περίπτωση. 2.Κάθε ροή επισημαίνεται εμφανώς και ευδιάκριτα, ώστε οι επιβάτες να επιλέγουν εύκολα και συνειδητά  τη ροή που οφείλουν να ακολουθήσουν. Τα κυριότερα χαρακτηριστικά της σημάνσεως αυτής είναι τα  ακόλουθα: α)για τη ροή που αναφέρεται στην παράγραφο 1 στοιχείο α), σήμα πράσινου χρώματος, σε σχήμα  κανονικού οκτογώνου, με την επιγραφή «Τίποτα για δήλωση» («Nothing to declare»); β)για τη ροή που αναφέρεται στη παράγραφο 1 στοιχείο β), σήμα κόκκινου χρώματος, σε σχήμα  τετράγωνο, με την επιγραφή «Εμπορεύματα για δήλωση» («Goods to declare»). Εξάλλου, οι ροές θα πρέπει να επισημαίνονται και με επιγραφή που να φέρει τη λέξη «Τελωνείο»  («Customs»). 3.Οι επιγραφές που αναφέρονται στην παράγραφο 2 διατυπώνονται στα ελληνικά ή/και στα αγγλικά καθώς  και σ'^οποιαδήποτε άλλη γλώσσα που κρίνεται χρήσιμο για το εκάστοτε αεροδρόμιο. 4.Οι ταξιδιώτες θα πρέπει να ενημερώνονται επαρκώς για να είναι σε θέση να επιλέξουν μεταξύ των δύο  ροών. Για το σκοπό αυτό πρέπει: α)οι επιβάτες να ενημερώνονται για τον τρόπο λειτουργίας του συστήματος και τα είδη και ποσότητες  εμπορευμάτων που δύνανται να έχουν, όταν ακολουθούν την πράσινη ροή. Οι οδηγίες αυτές δυνατόν να  δίνονται είτε με αφίσες ή με πινακίδες κατάλληλα τοποθετημένες στους χώρους του αερολιμένος, είτε  με τη βοήθεια φυλλαδίων που να διατίθενται στο κοινό μέσα σ'^αυτούς τους χώρους ή να διανέμονται  από τα ταξιδιωτικά πρακτορεία, τις αεροπορικές εταιρείες και λοιπούς ενδιαφερομένους οργανισμούς; β)η πορεία μέχρι τη διαδρομή των ροών να επισημαίνεται εμφανώς. 5.Οι ροές βρίσκονται σε αρκετή απόσταση από το χώρο παραλαβής των αποσκευών, έτσι ώστε οι επιβάτες  να έχουν παραλάβει όλες τις αποσκευές τους κατά τη στιγμή της επιλογής της ροής που θα  ακολουθήσουν. Επί πλέον, οι ροές αυτές διευθετούνται έτσι ώστε η πορεία των ταξιδιωτών από το χώρο  παραλαβής των αποσκευών μέχρι της εξόδου του αερολιμένος ν'^ακολουθεί όσο το δυνατόν ευθεία  γραμμή. 6.Η απόσταση μεταξύ του χώρου παραλαβής των αποσκευών και της εισόδου στις ροές θα πρέπει να είναι  αρκετή για να επιτρέπει στους ταξιδιώτες να επιλέγουν τη ροή και να την ακολουθούν χωρίς να  προκαλείται συνωστισμός. 7.Οι ταξιδιώτες που επιλέγουν την πράσινη ροή δεν υποχρεώνονται σε καμμιά τελωνειακή διατύπωση,  πλην της περιπτώσεως που επιλέγονται για δειγματοληπτικό έλεγχο. Στην κόκκινη ροή οι ταξιδιώτες  διεκπεραιώνουν όλες τις απαιτούμενες από το τελωνείο διατυπώσεις.  ΠΡΟΣΘΗΚΗ ΙΙ Διατάξεις περί του συστήματος διπλής ροής για τον έλεγχο των ταξιδιωτών και των  αποσκευών τους και των οχημάτων τους που φθάνουν ατμοπλοϊκώς Το σύστημα διπλής ροής, ή σύστημα  κόκκινο/πράσινο, είναι ένας απλοποιημένος τελωνειακός έλεγχος των ταξιδιωτών, των αποσκευών τους  και των οχημάτων τους που φθάνουν ατμοπλοϊκώς. ίΕνα τέτοιο σύστημα δύναται να τεθεί σε εφαρμογή  κυρίως για τον έλεγχο ταξιδιωτών που πραγματοποιούν σύντομα θαλάσσια ταξίδια (επί παραδείγματι  επιβατών που ταξιδεύουν με πορθμεία). Το σύστημα συμβάλλει στη βελτίωση της ροής των ταξιδιωτών  στους διεθνείς λιμένες και επιτρέπει στις τελωνειακές αρχές να αντιμετωπίζουν με ικανοποιητικούς  όρους τον αυξανόμενο αριθμό των ταξιδιωτών χωρίς μείωση της αποτελεσματικότητας του ελέγχου και  χωρίς αύξηση του προσωπικού. Το σύστημα διπλής ροής δεν είναι οπωσδήποτε ασυμβίβαστο με την  εφαρμογή άλλων ελέγχων, όπως ελέγχου συναλλάγματος και ελέγχου διεθνών ασφαλιστηρίων  πιστοποιητικών, εφ'^όσον βέβαια οι περιστάσεις δεν απαιτούν πλήρη έλεγχο όλων των ταξιδιωτών και  των αποσκευών και οχημάτων τους. Το σύστημα διπλής ροής παρουσιάζει τα ακόλουθα χαρακτηριστικά: 1.Το σύστημα επιτρέπει στους ταξιδιώτες, είτε φθάνουν με τα οχήματά τους είτε όχι, να επιλέγουν  μεταξύ δύο τύπων ροής: α)ο ένας (πράσινη ροή) αφορά τους ταξιδιώτες που δεν έχουν εμπορεύματα ή που έχουν μόνον  εμπορεύματα απαλλασσόμενα από δασμούς και φόρους και μη αποτελούντα αντικείμενο απαγορεύσεων ή  περιορισμών κατά την εισαγωγή; β)ο άλλος (κόκκινη ροή) αφορά τους ταξιδιώτες που δεν εμπίπτουν στην ανωτέρη περίπτωση. 2.Κάθε ροή επισημαίνεται εμφανώς και ευδιάκριτα, ώστε οι ταξιδιώτες να επιλέγουν εύκολα και  συνειδητά τη ροή που οφείλουν ν'^ακολουθήσουν. Τα κυριότερα χαρακτηριστικά της σημάνσεως αυτής  είναι τα ακόλουθα: α)για τη ροή που αναφέρεται στην παράγραφο 1 στοιχείο α), σήμα πρασίνου χρώματος, σε σχήμα  κανονικού οκταγώνου, με την επιγραφή «Τίποτα για δήλωση» «Nothing to declare»); β)για τη ροή που αναφέρεται στην παράγραφο 1 στοιχείο β), σήμα κόκκινου χρώματος, σε σχήμα  τετράγωνο, με την επιγραφή «Εμπορεύματα για δήλωση» («Goods to declare»). Εξ άλλου, οι ροές θα πρέπει να επισημαίνονται και με επιγραφή που να φέρει τη λέξη «Τελωνείο»  («Customs»). 3.Οι επιγραφές που αναφέρονται στην παράγραφο 2 τυπώνονται στα ελληνικά ή/και στα αγγλικά, καθώς  και σ'^οποιαδήποτε άλλη γλώσσα που κρίνεται χρήσιμο. 4.Στις περιπτώσεις ταξιδιωτών που φθάνουν με τα αυτοκίνητά τους, για διευκόλυνση του εκτελωνισμού  δυνατόν να διανέμονται στον οδηγό κάθε οχήματος σήματα χρώματος κόκκινου ή πράσινου που να φέρουν  τα χαρακτηριστικά που αναφέρονται στην παράγραφο 2 στοιχεία α) και β), προκειμένου να τοποθετούνται  στο παρμπριζ του αυτοκινήτου: α)Το πράσινο σήμα τοποθετείται όταν το όχημα και τα εμπορεύματα που φέρει, συμπεριλαμβανομένων των  ειδών που ανήκουν στους κατόχους του οχήματος ή φέρονται από αυτούς, δύνανται να εισαχθούν χωρίς  τελωνειακές διατυπώσεις και δεν αποτελούν αντικείμενο απαγορεύσεων και περιορισμών κατά την  εισαγωγή; β)το κόκκινο σήμα, σ'^όλες τις άλλες περιπτώσεις. 5.Οι ταξιδιώτες θα πρέπει να έχουν επαρκή πληροφόρηση, για να είναι σε θέση να επιλέγουν μεταξύ των  δύο ροών και, ενδεχομένως, μεταξύ των δύο σημάτων κόκκινου και πράσινου χρώματος. Για το σκοπό  αυτό: α)οι ταξιδιώτες θα πρέπει να ενημερώνονται για τον τρόπο λειτουργίας του συστήματος και όσον αφορά  τα είδη και τις ποσότητες εμπορευμάτων που δικαιούνται να έχουν όταν ακολουθούν την πράσινη ροή. Οι  διευκρινήσεις αυτές δυνατόν να δίνονται είτε με αφίσες ή πινακίδες τοποθετημένες στις εγκαταστάσεις  του λιμένα, είτε με τη βοήθεια φυλλαδίων που να διατίθενται στο κοινό στο λιμάνι επιβιβάσεως ή μέσα  στο πλοίο, ή, ακόμη, να διανέμονται από τα ταξιδιωτικά πρακτορεία, τις ατμοπλοϊκές εταιρείες ή  άλλους ενδιαφερομένους οργανισμούς; β)όταν χρησιμοποιείται το σύστημα των σημάτων χρώματος κόκκινου και πράσινου, που αναφέρεται στην  παράγραφο 4, τα σήματα αυτά θα πρέπει να διανέμονται στον οδηγό κάθε οχήματος πριν από την άφιξη  στο λιμάνι προορισμού; γ)η πορεία μέχρι τη διαδρομή των ροών θα πρέπει να επισημαίνεται εμφανώς. 6.Οι ροές βρίσκονται σε αρκετή απόσταση από το χώρο παραλαβής των αποσκευών, έτσι ώστε οι  ταξιδιώτες να έχουν παραλάβει όλες τις αποσκευές τους κατά τη στιγμή της επιλογής της ροής που θα  ακολουθήσουν. Εξάλλου, οι ροές αυτές διευθετούνται έτσι ώστε το ρεύμα της κινήσεως των επιβατών  προς τις εξόδους του λιμανιού να ακολουθεί όσο το δυνατόν ευθεία γραμμή. 7.Η απόσταση από το πλοίο ή το χώρο παραλαβής των αποσκευών μέχρι την είσοδο στις ροές θα πρέπει να  είναι αρκετή για να επιτρέπει στους ταξιδιώτες να επιλέγουν ροή και να την ακολουθούν χωρίς να  προκαλείται συνωστισμός. 8.Οι ταξιδιώτες που επιλέγουν την πράσινη ροή δεν υποχρεώνονται σε καμιά τελωνειακή διατύπωση, πλην  της περιπτώσεως που επιλέγονται για διεγματοληπτικό έλεγχο. Στην κόκκινη ροή, οι επιβάτες  διεκπεραιώνουν όλες τις απαιτούμενες από το τελωνείο διατυπώσεις. 9.Σύστημα με υποχρεωτική χρήση μιας μόνο διαδρομής, το οποίο όμως θα προέβλεπε ότι τα οχήματα που  φέρουν το κόκκινο σήμα και εκείνα που έχουν επιλεγεί για δειγματοληπτικό έλεγχο κατευθύνονται σε  μια ορισμένη για το σκοπό αυτό ζώνη σταθμεύσεως, δύναται να θεωρηθεί ότι δεν είναι αντίθετο προς  τις απαιτούμενες προϋποθέσεις του συστήματος διπλής ροής.  ΠΡΟΣΘΗΚΗ ΙΙΙ Διατάξεις περι της τελωνειακής μεταχειρίσεως των καταχωρημέων και αποστελλομένων  σιδηροδρομικώς αποσκευών Η ταχεία και αποτελεσματική διεκπεραίωση καταχωρημένων και αποστελλομένων  σιδηροδρομικώς αποσκευών, μπορεί να διευκολύνεται με την εφαρμογή των ακολούθων διατάξεων:  1.Μετά την καταχώρηση των αποσκευών από τη σιδηροδρομική υπηρεσία, οι ταξιδιώτες έχουν τη  δυνατότητα, προκειμένου να επιταχυνθεί η διεκπεραίωση των τελωνειακών διατυπώσεων, να καταθέτουν  δήλωση το υπόδειγμα της οποίας απεικονίζεται στο παράρτημα (ή ένα παραπλήσιο με το υπόδειγμα αυτό  και ανταγωνισμένο έντυπο).  2.Οι τελωνειακές αρχές συνδέουν τη χρησιμοποιήση της γραπτής αυτής δηλώσεως, με συγκεκριμένα  πραγματικά πλεονεκτήματα, προκειμένου να προτρέπουν τους ταξιδιώτες στη χρήση της διαδικασίας  αυτής, η οποία προσφέρει στο τελωνείο μεγαλύτερες εγγυήσεις.  3.Η δήλωση υποβάλλεται από τη σιδηροδρομική υπηρεσία και στις τελωνειακές αρχές των χωρών  αναχωρήσεως και προορισμού, αν αυτές το απαιτούν.  4.Η γραπτή δήλωση έχει την ίδια αξία και τις ίδιες συνέπειες με τη δήλωση που συνήθως απαιτείται  από τους ταξιδιώτες.  5.Οι τελωνειακές αρχές, όσο το δυνατό συχνότερα αποφεύγουν τον έλεγχο του περιεχομένου των  αποσκευών που συνοδεύονται από γραπτή δήλωση.  6.Οι τελωνειακές αρχές, προκειμένου να αφήνουν αμέσως τις αποσκευές στη διάθεση των σιδηροδρομικών  υπηρεσιών για να τις διεκπεραιώσουν, καταβάλλουν προσπάθεια, ήδη από το σημείο διελεύσεως των  συνόρων, να αποδεσμεύουν, από τελωνειακή άποψη, το μεγαλύτερο δυνατόν μέρος των αποσκευών που έχουν  καταχωρηθεί και συνοδεύονται από τη γραπτή δήλωση; οι αποσκευές αυτές δε θα πρέπει να αποτελούν  αντικείμενο επαληθεύσεως ή άλλου ελέγχου.  7.ίΟταν αποσκευές επιλέγονται από τις τελωνειακές αρχές για να υποβληθούν σε επαλήθευση ή άλλο  έλεγχο, η επαλήθευση αυτή ή ο έλεγχος αυτός θα πρέπει να πραγματοποιείται στο πλησιέστερο προς τον  τόπο προορισμόυ του ταξιδιώτη τελωνείο. Για το σκοπό αυτό επιβάλλεται, ο αριθμός των τελωνείων που  έχουν αναλάβει αρμοδιότητες εκτελωνισμού αποστελλομένων αποσκευών να είναι όσο το δυνατόν  μεγαλύτερος.  8.Οι αποσκευές θα πρέπει να κρατούνται στα σύνορα μόνο σε περιπτώσεις εξαιρετικές, όπως επί  παραδείγματι σε περίπτωση παραβάσεως ή σοβαρών υπονοιών για λαθρεμπορία.  9.Οι τελωνειακές αρχές έχουν την ευχέρεια να λαμβάνουν οποιαδήποτε μέτρα ελέγχου που κρίνουν ότι  είναι απαραίτητα για την πρόληψη καταστρατηγήσεως του νόμου. 10.Με σκοπό την ευκολότερη παραλαβή από τους ταξιδιώτες των αποσκευών τους, η συνεργασία μεταξύ των  τελωνειακών αρχών και των σιδηροδρομικών υπυρεσιών θα πρέπει να ενισχυθεί, κυρίως σ'^ό,τι αφορά τη  διευθέτηση των ωραρίων εκτελωνισμού. 11.Θα πρέπει να προβλεφθεί η δυνατότητα να ανατεθεί στις σιδηροδρομικές υπηρεσίες η μέριμνα για τον  έλεγχο της ακριβείας της γραπτής δηλώσεως, ιδίως όταν η παράδοση των αποστελλομένων αποσκευών  ζητείται να γίνει εκτός των ωρών εργασίας του τελωνείου ή σ'^ένα σταθμό που δεν επιτηρείται από τα  τελωνεία.  (64 = ) Blockhφhe betrδgt  Cicero Blockhφhe stimmt =  Cicero und  PunktDer Block ist  Punkt zu  kleinDer Block ist  Punkt zu hoch >ΘΕΣΗ ΠΗΝΑΚΑ>


Avis juridique important

|

31994D0749

94/749/ΕΚ: Απόφαση του Συμβουλίου της 10ης Νοεμβρίου 1994 για το διορισμό μέλους της Επιτροπής Περιφερειών

Επίσημη Εφημερίδα αριθ. L 298 της 19/11/1994 σ. 0040 - 0040 Φινλανδική ειδική έκδοση: Κεφάλαιο 1 τόμος 3 σ. 0204  Σουηδική ειδική έκδοση: Κεφάλαιο 1 τόμος 3 σ. 0204

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Νοεμβρίου 1994 για το διορισμό μέλους της Επιτροπής Περιφερειών (94/749/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 198Α,  την απόφαση του Συμβουλίου της 26ης Ιανουαρίου 1994 περί διορισμού των μελών της Επιτροπής Περιφερειών για την περίοδο από τις 26 Ιανουαρίου 1994 μέχρι και τις 25 Ιανουαρίου 1998 (1),  Εκτιμώντας ότι μία έδρα μέλους της εν λόγω Επιτροπής Περιφερειών είναι κενή λόγω της παραίτησης του κ. Christoph Bergner, η οποία γνωστοποιήθηκε στο Συμβούλιο στις 8 Νοεμβρίου 1994,  Έχοντας υπόψη την πρόταση της γερμανικής κυβέρνησης,  ΑΠΟΦΑΣΙΖΕΙ:   Άρθρο μόνο  Ο κ. Juergen Gramke διορίζεται μέλος της Επιτροπής των Περιφερειών σε αντικατάσταση του κ. Christoph Bergner για το υπόλοιπο διάστημα της θητείας του, δηλαδή μέχρι τις 25 Ιανουαρίου 1998.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) ΕΕ αριθ. L 31 της 4. 2. 1994, σ. 29.